Ego N. tactis sacrosanctis evangeliis, promitto et juro ecclesiam S. Stephani, ejus septa seu ambitum non intrare, quovis modo, nisi a priore invitatus. Item promitto et juro libertatem ecclesiæ predictæ ordinis Cluniacensis privilegia et burgi franchisiam tenere et inviolabiliter conservare, prouti hactenus solitum est per predecessores nostros fieri. Item promitto et juro remittere diem citatorum in curia seu auditorio nostro, franchisiam burgi tenentium, dum debite certifficati fuerimus. Item promitto et juro consuetudines, observantias, usus, possessiones laudabiles legitime prescriptas et approbatas, ecclesiæ prefatæ et burgi conservare et manum tenere. Item omnia et singula sub pæna eternæ maledictionis et privationis preciosissimi corporis et sanguinis Domini Nostri Jesu Christi, ac illius damnationis quam Dathan et Abiron sustinerunt quos terra vivos absorbuit ultione divina.